Deputații din Comisia de muncă din Parlamentul României au votat un amendament prin care alocațiile copiilor se vor dubla de la 30 la 60 de euro, notează profit.ro.

Legea a fost votată astăzi în plenul Camerei Deputaților, iar proiectul de lege prevede dublarea alocației de stat pentru copiii cu cetățenie română. Dacă măsura va fi promulgată de președintele Iohannis, va intra în vigoare la data de întâi a lunii următoare celei în care este publicată în Monitorul Oficial al României.

Alocațiile vor fi în cuantum de:

a) 600 de lei românești (125 euro) pentru copiii cu vârsta de până la 2 ani sau de până la 3 ani, în cazul copilului cu handicap;

b) 300 de lei românești (60 euro) pentru copiii cu vârsta cuprinsă între 2 ani și 18 ani, precum și pentru tinerii care au împlinit vârsta de 18 ani, care urmează cursurile învățământului liceal sau profesional, organizate în condițiile legii, până la terminarea acestora;

c) 600 de lei românești (125 euro) pentru copiii cu vârsta cuprinsă între 3 și 18 ani, în cazul copilului cu handicap.